經數:一八三二

經名＞ 成唯識論了義燈卷第三

頁數＞ 七二一

上	欄

不一不異. 卽與果俱５後何須簡. 故諸門中

具義多少. 亦須簡假又云. 簡無性第七.

諸七轉識有力能熏. 皆成種果. 亦不顯現

應此中簡. 其義等故如何留在第三方簡.

故於此中但簡前後若種若現. 及他相離

無和合者此亦不得疏之本意. 以無性

人第七□轉亦具七義. 但種果比隱以此簡

之. 餘非□轉故後門簡

論. 三□隨轉. 西明云. 世親且約染說治道.

無性通約三性名言. 隨所生果□相續轉.

不說治道. 今此論中或隨同一. 或雙同二

故. 言至究竟位不說治道生者. 名言無記

非有治道故. 若說隨果轉者. 非正生時

應非種子. 故今但言至究竟位今疑此

釋. 若言非果生時亦名種子者. 卽非六義

方爲種子. 不假果俱故. 若云名言治道

者. 自性治道善等可無. 緣縛治道善等亦有.

不爾不應說通修斷等. 故本疏正

問能引自果方名種者. 極微旣是見分種

生. 何名引自. 以從心種生於色故. 若自

有種. 微何名假. 若許微實違諸論說答

無別微種. 但由想惠作極微解. 假無實體

假名爲色. 行相當心假說種生. 不望極微

名引自果. 對實名皆引自心果問四無

記心. 爲是一種逢緣起別. 爲各有種. 若是

一種逢緣起別. 何名引自果. 若各別種. 何

故瑜伽五十五. 於異熟蘊及加行別. 皆世俗

有答有二解. 一云有同別種. 若是異熟無

記心種逢緣引別分成三心. 除變化心卽

中	欄

是同種. 由逢緣. 別分成三心故名世俗.

以變化心不通異熟故. 若自力能熏. 卽各

別種. 便非世俗. 卽自在成就攝者. 但言是

世俗. 不說唯世俗故. 據性各別心色不同

名引自果二云三各定別. 設自不熏由

他緣熏. 所緣境別故各成種. 言世俗者有

緣發別. 發威儀等名威儀等. 卽是實有. 緣

威儀等名威儀等. 卽是世俗. 以是異熟由

緣此等名威儀等故問異熟威儀等各

定何性答若云四無記如名取義. 若但

云異熟威儀等. 初三通三性. 變化唯二性

准何得知答五十五云. 又異熟生一向無

記. 二三可得. 一有二種. 若依伎樂以染汚

心發成威儀是染汚性. 若依寂靜卽是善

性. 若依染著發起工巧是染汚性. 若善加行

所起工巧卽是善性. 爲引導他. 或爲利益

而起變化當知是善. 此無染汚. 染汚言通

不善有覆. 今取不善故云二三可得

論. 此種勢力等. 此解生引通於內外. 准二

攝論皆亦同此. 然世親論果有正殘. 因分

生引. 無性論文但云若外種子親望於芽

爲能生因. 傳望莖等爲能引因. 識望名色

爲能生因. 傳望六處乃至老死爲能引因.

因雖分生引. 果中不名殘正遠近. 二論

名卽可同但果取有寬狹. 二論內外各別作

法. 此論總明. 雜集但望十二緣生不說

於外. 與瑜伽第九第十同. 第五但說雜染

十因. 菩薩地文卽說三性十因. 俱分生引.

果中不云殘正遠近. 廣略不同義皆無違.

下	欄

又伽論雜集. 但於因中去果遠近分於生

引. 果中不說. 此卽影顯. 又緣生支有總通

現. 瑜伽第十云. 要先愚於所應知事卽起

邪行. 起邪行令心顚倒. 2心顚倒結生相續.

結生相續諸根圓滿等此卽假說. 非正緣

起. 故不於此別分生引然有解云. 本疏

無性唯說正殘. 違無性者是不尋疏要

集云. 有說世親說近遠. 無性云正殘亦

途聽耳問此生引因且緣生中爲行支. 是

爲亦通餘答旣云能所引俱名爲引因.

復許通內外故不唯行問屍骸旣許前

生力引應通四生. 化生何故不有屍骸

答三生漸死. 前生有力引遠殘果. 化生頓

滅. 無力引果. 問若取老死而爲引因. 由

頓滅故無力引果. 此由生支而爲引因.

何關頓滅不引殘果答屍骸望生卽爲

殘果. 望於老死卽爲正果. 故生望爲引. 老

死望爲生. 三生有生引. 死後有屍骸. 化生

闕能生. 死後無屍骸問化生無老死. 闕

能生故無屍骸. 雖化亦具支何得生因闕

答老死位漸死. 可能作生因. 化生死頓

無. 不能作生因問攝論但云. 若二種子

唯作生因非引因者. 收置倉等麥等種子

不應久續. 死後屍等分位隨轉亦不應有.

此卽一因義分生引. 何故今說有引無生

答攝論因望近遠果. 一法分二因. 瑜伽果

望近遠因. 兩因位有別. 此亦互顯. 今者此

釋且據瑜伽問准依此論及瑜伽等. 但

說能所引以爲引因. 能生爲生因. 何處說

經數:一八三二

經名＞ 成唯識論了義燈卷第三

頁數＞ 七二二

上	欄

生等. 以爲生引因答論中作法且擧一

偶. 義准展轉作亦無失. 若定如論不應說

別. 又據增上支支皆緣. 不爾如何生緣老

死. 旣說生與老死爲緣. 爲生爲引. 若非

二攝. 豈可二因攝因不盡. 由此故知. 漸次

第作於理無爽. 是故此論但總說云. 此種

勢力生近正果名生因等. 不爾設據能所

引因爲引因. 如何三生漸成. 有力而爲引

因問何故瑜伽等約因位別分生引. 攝

大乘等據果位殊分生引答因有熟未

熟. 未熟遠引近卽生. 果中有正殘. 近正稱

生. 殘遠名引. 各據一義互相影顯

所熏四義. 第一義簡西明二解. 一同本疏. 一

云不簡七轉心所. 第三門簡要集斷云. 此

釋爲勝今謂不爾. 心王自在尙非所熏.

心所依王何獨所熏. 故第三門但簡第八相

應心所. 具前二義故第三簡要集云. 第七

未轉此中不簡簡已轉依. 若非一類卽簡

七識. 第八亦轉應不受熏. 故初但簡前六

轉識. 非相續故. 第二義中方簡第七未轉

依位此亦不爾. 但言相續不簡第七. 旣

言一類卽簡第七. 以漏無漏性非一類. 不

同第八未無漏位一類受熏. 若無漏位卽

不受熏. 故不相例. 第七已轉旣在初簡. 未

轉何故卽第二簡. 若非無記. 已轉第七豈無

記耶

問第八具義說爲所熏. 三相熏何答或云

熏果報識. 卽當果相. 或云熏自相. 是自體

故. 二解後正. 義依體立. 無別性故. 但以自

中	欄

相酬因邊名果相. 持種邊名因相. 故唯自

相是正所熏

能熏義中二有勝用. 西明云. 業感異熟心心

所等. 護法無異分別. 門人分成兩釋. 一云

業感定不能熏. 唯法爾起必用業助. 若依

此說. 異熟心心所等. 取六識滿業所感心

心所等. 一云業感有二. 强者能熏. 劣卽不

熏. 若依此說等取劣者. 三藏意取後解爲

勝又云初釋不許影像熏本質種今

謂. 此說俱不應理. 何者初釋本質非影熏

成. 轉識不應與阿賴耶爲因緣性. 違護法

釋. 第二解若是業招名爲異熟. 雖復引漏

二果有別. 爲業引同俱名異熟. □不能熏.

俱異熟故. 論不簡故. 無文證故. 俱是滿果.

何獨等劣. 應勝劣俱等. 若非業引但分別

生. 卽是能熏. 性非異熟. 是異熟生. 異熟生

寬. 業非業感. 俱異熟生. 此簡異熟是業感

者. 性微劣故不是能熏. 不假業力强分別

起者. 此異熟生及威儀工巧非業引者. 亦能

熏攝

論. 云此遮異熟心心所等者. 擧異熟無記.

等取威儀工巧業所感者心心所法. 及此等

1心心所心所帶相分. 俱不能熏. 爲非業感

心心所法. 緣變影熏一切不遮. 故言第二解

勝異熟能熏但等取劣道理無據

論. 俱生俱滅熏習義成者. 無性論亦識中種

名爲熏習. 無著本論云. 復次何等名爲熏

習. 熏習能詮. 何爲所詮. 謂依彼法俱生俱

滅. 釋熏習體. 此中有能生彼因性. 是謂所

下	欄

詮. 釋熏習義. 旣云此中有能生彼因性. 是

謂所詮. 明是種子名爲熏習. 擧喩復云. 如

□勝中有花熏習. 乃至云. 是諸□勝帶能

生彼香因而生. 無性釋依字云. 如言依

雲而有雨等. 擧其因性爲顯此中有能隨

順生果因體. 此意依雲有雨. 喩因有果. 雲

喩因雨喩果. 卽本識中種子如雲. 亦同無

著般若論中釋其雲喩. 故知熏習不目能

熏. 據實能所俱名熏習

論. 設名因緣應知假說. 本疏但會. 雜集第四

說十二緣皆名因緣應知假說. 有非因故

西明釋云. 會彼六因要集云. 勝今謂

不爾. 顯揚論中具破五因存異熟因. 無性

許五依異門說. 以影互明故此不會. 但

會緣起又且會緣起略不擧六因. 若言

六中有非因緣不會故劣. 亦十二支有非

因緣. 不會亦劣. 六因餘有會. 緣起未有會.

本疏會未會. 故本疏爲勝. 此難他語. 據

實疏意擧此例餘. 餘但會六因不例餘

者失

三法展轉. 難云. 新現從種起. 現行卽能熏.

種新由現生. 新種卽起現答現行逢勝

緣. 新現卽能熏. 新種闕勝緣. 未卽能生現

又解新現勢用增. □起卽熏種. 新種無

勝用. 故不卽生現又解種子不相違. 起

現卽熏種. 現果體相返. 種未卽生現難

受與受等違種不卽生現. 色多得□起. 應

新種卽生答新現由緣具. 種子得從生.

新種未具緣. 現色未卽起

經數:一八三二

經名＞ 成唯識論了義燈卷第三

頁數＞ 七二三

上	欄

問論本頌中具有不可知執受處了. 何但

問處了. 不問不可知. 釋中卽具明不可知

處了答有二解. 一云影略說. 二云總依

於別故但問別. 釋中具辨故通總別又

問但據體答幷顯用. 故不相違

論. 識以了別爲行相故本釋云. 識自體分

以了別爲行相. 故行相見分也. 類體亦然.

此意見分名行相者. 行應平聲讀. 以見分

能行於境相. 故此見分得行相名. 評取初

解云. 然本但是行於相義類體亦然者.

以行相不可知. 類體亦然然西明疏幷顯

同一所緣不同一行相. 總爲三釋評取第

三. 第三釋行相言者. 卽了別領納等各不同

故. 名不同一行相. 此意行者卽去聲讀. 正是

能緣之行解也又解云. 行於相故帶相行

故名行相. 此卽平聲. 相通影質. 卽同本釋.

然要集評取第三釋同. 世親無性俱行解相

貌以爲行相. 此論亦云了別領納等作用各

異故. 若取行於相故名行相者. 恐非論

意. 又不應言行相不同. 違敎及理. 以心

心所行於境相無差別故. 何得言不同

今謂錯評. 何者汎言行相有三. 一境名行

相. 卽十六行諦. 二能緣行相. 卽十二行法輪.

三行於相名行相. 卽無分別智等. 前二是

局. 後一卽通. 今此了言雖能緣行. 釋從通

解. 第三能變卽依局辨. 云了境相粗故. 般

若經云. 彼識不能了故. 不通無分別智. 第

二能變亦從通解. □審思量無我相故. 或

相影顯. 隨其所應在因在果. 故攝論本頌

中	欄

云. 諸菩薩行相. 復於所緣中. 是無分別智.

彼所知無相. 無性釋云. 於所緣中相似而

行. 故名行相. 此釋初句行相. 旣言相似而

行故名行相. 明作平聲. 不作去聲而讀行

相然次論云. 所知無相者. 謂說此智於

眞如境所作行相. 此意說言. 無分別智緣

眞如境. 離一切相作意行相以爲行相者.

是釋第四句. 重顯無分別智行相. 行於境

相中時. 不作行解相狀. 不是正釋行相之

言問相者是境. 行者是心. 如何說了名

爲行相 答能行於相名爲行相. 有財釋.

或相之行. 依主釋. 不得難云若取行於境

相名行相卽違敎理. 及心心所行於境相

無差別故者此意難云. 論說識受想等

作用各別故違敎. 心及心所作用各別. 若取

行於境相王所同緣. 如何各別此難不

然. 論云了別領納等作用各異者. 據能行

說不約所行. 識卽能了行於境相. 受卽領

納行於境相. 云作用各異. 約取境用異. 不

取緣境之時取諸境相行解用異. 以無分

別智不作諸境別行相故. 雖後得智及分

別心. 緣境之時作諸行解. 不取此釋識之

行相. 以不遍故. 今本論意但取心起行於

境相名爲行相. 卽通一切. 不取行解名

爲行相. 不通一切故. 又此正釋本識了

言. 若以行解相貌以爲行相. 深乖論旨. 本

識任運無行解故. 若局後得及分別心釋

行相者. 得約行解名爲行相

論. 所緣相似行相各別. 本疏引瑜伽第一同

下	欄

一所緣不同一行相有三解西明三釋. 第

三釋云. 同一有二. 一一故名同一. 此卽

本疏約質故. 二相似名同一. 卽本疏約影.

樞要五釋. 後人多釋不出於此. 諸家不解

執取一釋. 於中出過要集復斷有解破

本疏. 若就本質名同一. 無質意識應非相

應. 云此破有理. 此論唯影不通無漏故.

1以論云然有漏識自體生時. 似能所相現

故. 瑜伽第一通漏無漏者此亦不然. 雖

言有漏生似二現. 下卽通餘. 故引經頌

云. 一切唯有覺. 成三分中云. 然心心所一

一生時. 各有三分故不唯有漏. 若以前支

但云有漏識生. 卽證唯依有漏識. 亦應瑜

伽論中. 言同一所緣非一行相. 但眼意識

不通餘識. 正釋眼識及俱意識故. 彼旣許

通此論何局. 故知本疏深得論旨

論. 不應見分是第三果. 本疏云難古師要

集云. 陳那但立三分不遮第四. 故護法師

不違陳那. 但是遮破今謂不爾. 雖言破

古非陳那等. 如理門論破古因明師. 豈卽

破彌勒等師. 但破古來不正諸師. 今言破

古亦復如是. 破唯三分以見分爲第三果

者. 不破許有第四分者

就此能量所量量果別中. 相傳解云有六師

別. 一云覺天說. 根爲現量. 惠爲能量. 境爲

所量. 根是量果. 二云妙音師. 根境同前. 能

量取識. 三云法救師. 能量2惠及識. 餘如前

說. 此皆顯故名現. 四云經部. 根境識和合

生法名之爲現. 根識爲能量. 境爲所量

經數:一八三二

經名＞ 成唯識論了義燈卷第三

頁數＞ 七二四

上	欄

境. 還以根識爲量果. 五云犢子部. 以神

我現量. 諸心心所爲能量. 神我爲量果. 六

云成實師. 以心所中受想之用爲能量. 境

爲所量. 識爲量果. 更當□文方可爲定

本疏問如諸佛及因五八唯現量應但三

分. 見分卽得爲第三果故. 答云此不然. 內

外定故. 見分緣外用亦外也. 不得爲緣內

果要集云. 若內外定. 已轉依位見分. 不

應緣第三分. 內外定故今謂不爾. 不障

緣第三. 但不親取. 要變於相. 相是外攝故.

言緣外故. 論自云前二是外

論. 所取能取纏. 本疏云. 此唯衆生四分. 故

言纏縛. 相及粗重二縛具故. 無漏心四而非

纏縛西明釋云. 能取所取四分相屬故名

爲纏. 亦通無漏. 非謂煩惱之纏縛也今

謂此非. 違論釋故. 論云皆有所取能取纏

縛. 頌言衆生. 釋言纏縛. 明但衆生有此相

縛. 不通無漏. 安惠可爾. 此文且說有漏四

分. 如三界唯心言. 且說有漏唯識. 豈以無

漏亦唯識. 卽三界言許通無漏耶

問旣立第三能證第二及第四分. 第四復能

證第三分. 卽心能自緣. 云何不與世法相

違. 刀不自割. 指端不能觸自指端答佛

地論第三云. 答云不見燈等能自照耶. 何

知自照現見無闇分明顯現. 若不自照. 應

有闇障. 應不現見問燈等非闇. 何須

照耶答如甁衣等體雖非闇. 無燈等照

邊. 有闇障不得現見. 照令闇除衣等現見

名爲燈照. 燈等亦爾. 自體生時邊闇障除令

中	欄

現得見. 故名自照問燈能照自令現得

見. 證心能自緣. 衣不自照由他照見. 證

心不自緣答心性是照本極成. 若例同

衣不能照. 彼有違自世間等過

問量云. 心能自照. 性能照故. 如燈等. 此量

豈非法自相相違. 因喩所立不成過答

取能照義. 以燈爲喩故無有過問豈本

不欲證心自緣答雖言緣自意取顯證.

今緣照雖殊. 俱自顯證義或但相例. 不

是立量取彼爲喩. 故無有過

論. 如衆燈明各遍似一. 疏及樞要已具解訖

要集迪云. 若由炷盞發影. 可言隨彼

有多影. 但由一光發. 如何有多影. 彼自解

云. 謂多燈各發一別光. 多光相資假立一明

光. 一光不明多光方明故今謂不然. 取

意有別. 若二炷相近同生一焰. 光卽是一

但發一影. 若炷相離. 或多盞相離. 卽別生

焰. 焰別光殊便發多影. 然光雖別各遍似

一. 如共業果. 炷盞相近共生一焰. 如二眼

根共發一識. 不爾假光實非是一. 何得喩

識而是一耶. 又假一明光卽應唯發一影.

如何有多又且發影爲離二光爲卽二

光. 若離二光. 光旣遍室. 影亦應遍. 旣猶二

東影於西發. 卽不離二光. 不離二光不

得言一. 光不離二二應成一故. 今共果

取離二光喩. 二根發識取不離喩. 故疏

樞要得二論意又西明云. 質異同見等四

句. 有過不成. 思之可悉

論. 又諸聖者厭離有色等. 本疏據顯言. 色界

下	欄

類1示西明云. 此說那含等厭色生無色

必不下生. 不說色界者. 彼有色身往欲

界故今謂不爾. 違下文故. 下云是故現

居及當生者變爲此界. 不言當往者變. 若

許往者變. 無色亦來佛傍側立. 亦應許變.

肉下又難. 設有色身粗細懸隔. 此變爲彼

亦何所用. 故本解正

論. 故器世界將壞初成而亦現變. 問將成可

用餘界生. 變壞時何用而餘生變. 旣餘生變.

生變因在. 何有盡時答言彼餘生感2界

業成熟故變. 不爾住時旣同此變. 此界生無

何故卽壞. 由此故知他壞業變. 如在此生

他變扶塵沒生他地. 或般涅槃他變扶塵.

而有[&FFFF]#脹漸爛壞者. 壞業力盡三災亦滅. 亦

由此生本所變界而爲引因. 下三靜慮涅槃

經. 說由內過患據引因說. 由彼俱業感彼

界成故. 生餘時災由彼引. 不爾餘由引此

言何用. 故據實義非隨轉門. 引因勢盡此

等都滅問維摩經云. 或現劫盡燒天地皆

洞然. 衆生有常想. 3照令知速滅. 卽佛菩

薩神力變起. 何但衆生答變化不遮但非

實壞. 實壞由業非神通力. 若定由神力. 壞

時節不定. 故前難云. 應實變爲此雜穢土.

若許實變災壞世界. 有相符失. 今此文中.

說實成壞. 不據變化問劫壞之時彼空

界色爲有爲無. 有何不壞. 無卽違經. 經云

空劫唯有孔穴色現. 卽空界色答雖有非

壞. 非成壞業之所起故. 若許可用故他常

變. 三災可用. 他亦常變. 若成壞收應有成

經數:一八三二

經名＞ 成唯識論了義燈卷第三

頁數＞ 七二五

上	欄

壞. 以此故知. 雖他識變非成壞收問設

生他方自地許變. 如在此界大海水等. 欲

界有情爲同變不. 若許同變. 欲界諸天應

見下水寧作1琉璃. 旣見琉璃明不同變.

設不同變天有水不答論說共用卽可

同變. 海不共用. 彼不變水. 天上可有若

爾八熱大地獄等聖者不用. 應不變彼

答現同地故若爾水等應然. 天現同地

等大海同變. 見琉璃者說別水故若爾

魚等居水卽見屋宅. 大海之中衆生. 亦應

見屋宅. 若許不見海. 卽非同地變. 若許

見海水等. 應不作舍宅答許別舍宅

居於海水. 如地穴居. 由業力別. 若餘別水

一處四境. 理卽不遮. 由別業故. 如孤獨獄

等

言定通等力. 西明云. 等取神通. 傳三藏亦

等願力有云等取有十能變. 定通願同

四. 佛加被力等今謂不爾. 若佛加被卽

神通力攝. 持經神□是法力攝. 諸受變改

力煩惱力改寶珠梵行等力. 卽前業力攝

要集云. 第八三力變. 佛等加被與願無異

者此亦不爾. 加被是通. 非願力也

論. 及2隨法處所攝實色. 西明解云. 第八緣

實不緣假故. 然前解處中. 卽許第八亦緣

假色. 判爲護法正義云. 生相等隱第八不

緣. 長短等顯故第八緣. 又引鏡智緣十八

圓滿證八緣假若如是者今法處中亦應

緣假. 何但取實. 故本疏判. 唯緣實者護法

正義. 若取鏡智緣方圓等證八緣假. 亦應

中	欄

緣過未及生住等假相. 鏡智緣故. 故因果

殊不可相例又云. 異生定所生色亦有

實用. 云威德者是根本定. 非勝者起名威

德定今謂不爾. 若許異生定變實色. 何

故瑜伽第十三云. 謂超第二阿僧企耶. 變有

實用. 若云彼說通變. 此說定變者. 此亦不

爾. 通力是勝尙超第二劫變方有用. 定力

是劣. 云何凡變卽許實用. 故威德定是勝人

起. 三十三云非聖神通不湛受用故問

旣許變化. 於上下界各變幾塵. 西明釋云.

由化心託欲色異熟本質化. 欲界具五. 上

界除香味今謂. 上亦變香. 法華經云乃

至於有頂. 聞香知所在. 若云彼說法處今

說五境者. 何故定通變五境耶. 應皆法處.

若雖定等變非法處收. 若爾何等是法處攝.

若云雖定等力擊第八變. 是業果色故是

五塵. 3若定果等卽法處色者. 應佛唯有法

界. 無色等五界. 旣許定生具十八界. 故知

上界亦變香境西明問五根五境隨其所

應同在一處. 爲各別四大造. 爲一四大造.

若一四大造. 云何瑜伽云□刺藍時. 能造身

根及眼等. 大俱時而有次第造耶. 若別大造.

何故五十四但說七物與眼同處. 彼問云色

蘊中眼幾物所攝. 答若據相離攝. 唯有一

物. 謂眼識所依淸淨色. 若據不相離攝. 卽

有七物. 謂眼及身地色香味觸. 三藏解

云. 同一處者雖一大造. 以理推4微五根根

依同一處者. 一地大造. 而說造眼四大者.

隨所造法. 名造眼大. 乃至名能造觸大. 據

下	欄

實一大. 此釋七物有. 幷會俱時而有. 以初

卽有此能造眼等之功故說俱有問云

何無火等. 壽煖識三□不相離除無色處

解云據實有火等. 而五十四但說七物

者. 據相顯說. 以地堅性眼等所依. 是故偏

說

論. 因緣分別二變西明二解. 第二唯第八心

王爲因緣變. 云何名有實用. 實用有二. 如

色一質□用. 二本質用. 若爾五識所變爲第

六質. 何非因緣. 若云無質□用不具二

義者. 第八所變長等亦唯爲本質應非因

緣. 法師自云. 若爾初解爲勝問第八在

意界. 所緣應當唯法界. 云何通十八界耶

答依彼六二緣. 意處所緣法界攝. 不依

六二緣. 隨彼所緣十八攝. 又以闇從明十

八界攝旣爾何不別立界處答處界

出生及因義. 意處所緣法處收. 第八無別出

生因故. 亦隨六意處攝問若五識變相分

無□. 與對法第三相違. 彼論有對無對分

別中云. 諸有見者皆是有對. 豈眼識相分非

有見耶. 彼論云. 謂眼所行境是有見義. 故眼

識相應名有見. 若云有對者. 是境界有對.

非障□有對者. 理亦不然. 彼云三因故名

有對. 謂種類故. 積集故. 不修治故. 種類者互

爲能所□. 積集者極微已上. 以一極微無

對□故. 不修治者非定起色今爲二解.

一云五識所變□是有□. 且說有見擧此

例餘. 卽對法云. 諸有見色名有對故一

云無對. 非有見故. 眼所行境名爲有見. 眼

經數:一八三二

經名＞ 成唯識論了義燈卷第四本

頁數＞ 七二六

上	欄

根但照彼本質故若爾何故名同境根

答同取本質. 如說王所同一所緣或有對

三義. 本質具三. 相但後二. 總名有對. 非□

名對. 今據所變有質□對. 名爲實用. 五識

相無. 若准此釋. 七識應是分別變收. 但爲

境故此亦不然. 自在定生旣有實用. 何

非因緣答定散別故. 自在所生爲食等

用. 不得相例若爾五識亦因緣變. 有段

食用故據此可爾又解亦非. 爲他食用

是因緣. 五變自用故非因緣

成唯識論了義燈卷第三1(終)

成唯識論了義燈卷第四2本

3淄洲大雲寺苾芻4惠沼撰

論. 觸謂三和分別變異等. 辨其體業問何

故心王但辨自性行相不說作業. 心所卽

辨作業自性不說行相耶答互相影顯.

或已略明故今不說. 前第二云. 識受想等

了別領納等行相各異故. 受等所依說是觸

業. 亦影顯識爲餘所依卽識作業問心

心所法微隱難知. 或以作用或以行相而

顯自體. 作與行相復有何別答行相

顯自取境功能. 作用顯他依止功能. 然心

王多己行相顯自體. 心所不定. 作意警心.

思令造作非緣境用. 受領順違. 想取境像.

此卽緣用故. 解識行相卽是了別. 了別卽是

見分所攝. 第一卷云. 識謂了別. 卽以行相

中	欄

顯於自體. 第三卷引無始時來界等. 卽顯

與他爲因緣用. 卽是作用顯於自體. 論云

故以作用而顯示之問若以了別卽是

顯自. 何故觸等亦稱爲了. 下第五云. 作意

了此所未了相等答同一了言各各顯自

此有何妨不爾違前第二所說. 彼云了

別領納等行相各異故答了有二義. 一緣

境名了. 通心及所. 二行相了別. 非所但

王. 而作意等亦言了者. 說緣境了非行相

了或有單遍. 單言了者卽通王所. 言

了別者非所唯王. 前識但云了者. 以頌文

窄略去別字. 後釋方言了謂了別或汎明

緣王所俱了. 辨別行相了非心所問何

故王所或取了境. 或餘作用而顯自性

答造論者意隨擧一種. 或就顯明了. 不可

一准問同擧作用以顯性業二用何別

答有云. 親用顯性. 疏用顯業. 近遠內外

自他亦爾要集云. 作用有二. 一唯自用. 二

通他用. 唯自顯性. 通他顯業今謂不定.

如觸順生心所功能以顯自識. 亦能似根

境順生. 卽是通他. 雖總是觸自性. 且擧和

合令同觸境爲觸自性. 非謂三和分別變

異非觸自性. 正以此等明自性故作意

引心令趣於境. 此卽唯自擧一例餘. 若云

據心所說如何不簡. 又通他顯業過亦未

離. 從多可爾西明云. 了者通行相. 王所

俱有. 如第五說今謂不爾. 若同了別何

故次下難第三師. 云勿觸等五亦能了別.

故知了別非通行相. 應如前解問觸似

下	欄

三順生似彼是觸性. 亦應似因之果皆觸

自性. 若不爾如何難他. 似因之果應皆受

性答不唯領似名觸自性. 更有餘用. 彼

唯似因名受自性故作是難問觸謂三和

卽從因果爲名. 分別變異卽能領似之稱.

此卽辨名. 觸境爲性應始顯體. 今爲但顯

體. 爲雙辨名體答雖似釋名正只顯性

或兼辨名. 尋名取體. 所以雙辨. 然依論

意正爲辨體. 以理俱取義亦不違問六

八境根別. 可說三和生. 第七根境同. 應

從二和起一云可爾二云根境義殊

亦三和起又據極成說三和起. 依大不

共亦二和生

問觸依三和起. 從彼名三和. 識受二四

生. 應名二四和答二解. 一云觸亦和彼.

餘不和彼故不得名二云亦得問識二

和起得名二和. 識作意生應名警覺答

識從彼起體亦和. 故得從彼名二和. 從作

意生非警覺. 不從於彼名警覺問作意

警心種位能警. 三和起觸種位三和答根

識種位劣無用未三和. 作意性能警故種位

起用

論. 作意謂能警心爲性者. 爲種位警. 爲現

行位答准諸師說通二位警. 本疏種位

非在現行西明要集俱非本釋云. 論二說

通於種現. 如五蘊論云謂能令心發悟爲

性. 顯揚第一云. 依心所起. 與心俱轉. 相

應. 動心爲體. 引心爲業. 若依有部自有

兩說. 雜心依現故彼論云憶者於緣發悟.

經數:一八三二

經名＞ 成唯識論了義燈卷第四本

頁數＞ 七二七

上	欄

一在生相. 正理十一云. 作意正現前者. 謂正

起近現前自境. 卽正生時將入現在取自

境義. 大乘亦二說. 一依顯揚. 現在作意警

同時相應之心. 文如前引. 二依此論. 擊發

現起心種. 引現起心趣所緣境. 然釋此論

自有兩解. 一謂此未來作意種子. 警覺未來

應起心種. 由此令心趣自現在境. 一云現

在作意. 警覺現在應起心種. 引彼現心令

趣自境. 此釋爲勝今謂不爾. 若依有部

正理爲正. 卽雜心論於將所緣發悟爲性.

同於正理. 若卽如彼卽不正義. 若依大乘.

亦唯一說. 五蘊論云謂能令心者. 心種亦得

名心. 不言能令現心發悟性故. 若依顯

揚云從阿賴耶識種子所生依心所起. 與

心俱轉. 相應. 動心爲體者. 初二句簡他宗

義. 依心所起顯心所義. 與心俱轉簡前後

生. 相應者簡同時色根. 因解心所相應義.

動心爲體方顯自體. 動應起心爲體卽是

種心. 若正現在. 卽正已起. 何名應起. 旣

已現起. 更何須警. 若警令解此是惠能. 警

令趣境不異於業. 若警令起起竟何須警.

若云旣許現因能生現果. 何妨現在警覺

於心者不爾. 以種現在生現心時. 雖俱

在現要能生未生. 若有種時已有彼現. 何

須種起. 若現根等不是令生但爲依住. 若

是能生應有根時常有識起. 猶如作意有

現能警必有心故若云種位能警卽是未

來. 未來無體如何能警者不爾. 大乘因果深

妙離言. 觀當生現假說未來. 雖在種位

中	欄

與所生現亦正現在. 此護法宗. 無勞異覺.

粗觀卽似現警. 細尋警理難見然瑜伽說.

作意云何謂□轉性者. 卽顯揚同. □轉與動

義意相似. 故如前會不應於此有別師計.

是論所破. 故□趣者但破小乘

論. 破執中持心令住者. 諸說但破大乘異

計. 西明初解亦破小乘. 要集亦非本疏所

說. 集論但云持心爲業. 雜集釋云數數引

心. 是引名持. 非住名持. 旣云數數引心.

與此論同. 故不應破今謂不爾. 雜集云.

卽於此境數數引心. 是故心得定者名得

作意. 本疏意者. 但以論言卽於此境數數

引心. 旣云此境卽是一境. 數數引心故於

一境數數引心. 明卽是住. 不爾何故復云

是故心得定者名得作意. 故雜集意明此

作意持心令住方始得定. 集論據增. 雜集

謂爲盡理. 故今論破. 若但破小乘. 何部所

計判定爲勝

問想旣施設名言爲業. 何非語因答准

雜集論說. 爲隨說因非語加行. 由想境像

方立名言. 此勢用疏. 尋伺用親正起語故

說爲語行

論. 覆謂染法障□聖道者. 問染法障聖道說

名爲有覆. 不善亦障聖同名爲有覆答

據能障聖道. 不善應名覆. 招果勢用强故

不名有覆問不善招報强從勝不名覆.

無想不感果障聖名有覆答自性染法

覆蔽勝障聖名有覆. 無想報等□理微故不

名有覆

下	欄

所例王門四師不同. 第三難陀. 若唯安惠者

不爾. 通則可然. 一救破隨擧言似根等. 諸師

各解得通種現. 文言通故

問且六能熏. 爲共成一本質之種. 爲各別

熏答有二解. 一云共成一本質種. 而相

見種各別. 一云質亦各別. 後說爲正問

俱是多因共生一果. 何故後正答種同一

處可共生果. 能熏相異各別熏質問受熏

雖不在所. 緣境俱同王所. 所變根境之

時俱有用不答西明云. 三藏二解. 一云觸

等所變俱無實用. 境可增上緣. 而非是所

緣. 一云非例. 根是增上義. 故唯心變. 境是

疏緣義. 亦通心所. 後釋爲正今謂未然.

心所所變爲六所緣理卽不障. 爲五識境

違於正義. 護法五識不許緣假故. 若云對

第六說者亦不然. 根境相望根旣望五論.

境是五境. 如何對六說. 雖傳三藏不見同

聞. 肉復敎依法不依人故

論. 體旣本有等. 本疏設難. 要集云. 有救. 婆

沙救云. 見色等用不通過去故三世別. 正

理師救. 約同類因取果作用以辨三世. 餘

皆功能. 此設彼救. 在疏不引云破不成據

何所以今謂若婆沙救見色等用. 不通

過去故三世別者. 則色等五境雖在現在. 亦

無見等用應名過去. 正理唯約1因類之因

取與果用名爲作用. 以同類勝者. 則苦法

忍應不得生. 闕同類因無作用故又復

五因俱因緣性. 俱能取果何非作用. 若非作

用應非因緣. 又婆沙第十2二云. 等無間緣

經數:一八三二

經名＞ 成唯識論了義燈卷第四本

頁數＞ 七二八

上	欄

除阿羅漢最後心心所法餘過現心心所

法. 有餘師說. 亦爲等無間緣. 但後果不生.

評不應爾. 所以者何. 等無間緣依作用立.

若法與彼法作等無間緣. 無法無有情能

爲障□令彼不生. 世第一法非最後心. 後

非同類可非無間. 以此故知. 無學後心無

有作用. 旣無作用何非過去. 故助難成. 然

准婆沙. 等無間緣過去亦有取與果用. 彼

第十云. 何者等無間緣. 云與次第義. 與作

用義. 此是與果. 復云能生心義. 能引發義.

此取果義. 又云能引等無間法名等無間

緣. 故知等無間有取與義

論. 前因滅位等. 有三解. 一約等無間. 前因

果滅. 後念識因果生. 二約種子. 前種因滅

位. 後種果正生. 三約前念. 現種因果滅位.

後念現種因果生. 以諸種子與第八識俱生

滅故. 如秤兩頭. 以影略說. 前但云因滅. 後

但擧果生. 此解爲正

論. 觀現在法等. 西明云. 觀現在種法有引

後用. 於因上假立當果. 對說現因今謂

不爾. 何者云於現在種因之上假立當果.

爲觀現因名作當果. 爲觀現因能有所引.

名爲當果. 若觀現因名爲當果. 果因無別

又論云假謂現識似彼相現. 若觀引後

用說彼所引名爲當果. 卽不依於現因之

上假立當果. 所引非因但是依識變作未

來假名當果. 依現立當故是假立又解

云. 現識者卽種子識. 有似酬前引後相故

說之爲似. 卽託此相而假說曾當. 非觀

中	欄

心上變此亦不爾. 何者前觀現在法等.

後言假謂現識似彼相現. 若非依此觀心

現識之上有似曾當相現. 種子之上何能

似有. 然當兩重因果. 文顯可知問疏云

依識變曾當假立三世. 爲道理三世. 爲唯

識三世. 若道理三世. 與唯識三世有何差

別答不尋因果相酬引邊. 但說過去事.

及記未來諸可怖事. 而心變作過未之相.

對彼二相說名現在. 卽是唯識. 故與此別.

復更有解然立三世諸宗不同. 如一說部

三世但言都無實體. 若出世部依法立世.

世間是假世亦假. 出世實世亦實. 大衆經

部等. 過未是假. 現在是實若薩婆多三世

俱實. 俱舍二十引敎及理立三世實. 然就

彼宗有四師別. 故彼頌云. 此中有四種. 類

相位待異. 第三約作用立世最爲善. 一

法救說. 由三類不同三世有異. 非體不同.

如破金器作餘物時. 形色雖有殊. 而顯

色無異. 行於三世唯捨類得類. 非捨體

得體. 二妙音說. 由相不同三世有異. 相不

同者. 一云不相應中別有一類世相不同三

世有異隨一世相合. 餘二世相隱. 非謂體

無. 二云世相有用時名合. 相雖無用而隨

於法其體非無. 三世友說. 由位不同三世

有異. 非體有異. 如運一籌置在一位中

一. 在千位名千. 位雖別體不別. 四覺天

說. 由觀待有別故三世異. 觀待後故名過

去. 觀待前故名未來. 俱觀待名現在. 俱舍

論破法救所說. 執法轉變置數論朋中. 妙

下	欄

音所立世相雜亂. 三世皆有三世相故. 覺天

所說前後相待. 一世法中應有三世. 謂過去

世前後刹那應名去來. 中名爲現. 唯許第

三依作用立. 世無雜亂. 婆沙同俱舍. 正理

許類異. 俱破妙音及覺天說大乘所立或

二或三如本疏辨. 所指之文恐煩略引瑜

伽第三云何建立. 謂諸種子不離法故如法

建立. 若諸果法若已滅相是過去. 有因未生

相是未來. 已生未滅相是現在瑜伽五十

一云. 過去行云何. 謂相已滅沒自性已捨. 現

在行云何. 謂相未滅沒自性未捨. 未來行

云何. 謂因現在有自相未生未得自性瑜

伽五十二云. 過去諸行與果故有. 未來諸行

攝因故有. 所以者何現在諸行三相所顯. 一

是過去果性故. 二是未來因性故. 三自相相

續不斷故又云. 已與果種子相續名過去

界. 若未與果當來種子相續名未來界. 若

未與果現在種子相續名現在界辨中邊

第二云. 因果已未用是世義應知釋云. 謂

於因果俱已受用是過去義. 俱未受用是

未來義. 若已受用因未已受用果是現在

義. 此等但約因果種子顯世差別. 皆是道

理三世所攝諸說神通三明等者. 皆神通

三世. 今此論文. 卽唯識三世

論云何謂現識似彼相現. 又宗明唯識. 然

准西明似約道理釋此因果. 要集亦同. 智

者簡擇

問法有三性假立三世依何性耶答據

實道理唯依依他. 若據隨緣假施設者通

經數:一八三二

經名＞ 成唯識論了義燈卷第四本

頁數＞ 七二九

上	欄

依三性. 要集說云. 圓成常住. 遍計性無. 俱

不依立三世差別今謂剋性雖爾. 然諸

經論亦依假立. 且圓成實依詮以顯得說

三世. 何者如十二行眼智明覺. 各於四諦

觀去來今. 於圓成實若不依詮假立三

世. 不成四行. 故依圓成亦得假立. 卽通

唯識道理二種. 依遍計性亦得假立. 何

者如般若經云. 無我人等天親論釋. 約

妄執我三世總別立此四種. 卽依遍計立

三世也. 此但唯識三世非餘. 依依他起

所立三世. 如前所引. 所引之文但全依觀

緣起正理. 圓成非緣起. 遍計無自性. 故略

不說

論. 必不退起煩惱障故者. 退起煩惱分位

前後. 諸宗說異. 若大衆部等. 見道煩惱有

退之者. 以單道故. 修必不退. 以雙道故.

若薩婆多. 見道煩惱必定不退. 以速疾道

修道有退. 以容豫故. 然修道惑. 先六行斷

後八聖者必定不退. 一爲利根. 二以世出

世二道斷故. 又若經生卽亦不退. 若大乘宗

二俱不退. 以永斷種. 過未無故. 然大乘

言退退失世間現法樂住. 小乘退者. 退失

聖果. 然必此生還得彼果必不經生. 然論

退性通三界聖. 若現退者. 但在人間有退

緣故. 退緣有五. 一謂僧事. 二和諍. 三謂遠

行. 四多病. 五樂誦經

論. 刹那刹那轉增進故. 西明云. 已上三地依

生空觀入滅定時. 爲進不進. 解云不進. 以

不斷法執故. 准此義故有超劫事今

中	欄

謂不爾. 雖依生空入於滅定. 而亦增進.

不起滅定現諸威儀. 能以刹那刹那行利

樂故. 非彼增進唯約法空斷法執說. 不爾

違此刹那進言. 唯除大悲盡生界願. 十地

滿已可無增進. 不爾修行無量阿僧祇而

不滿足. 非三大劫修能滿足以外皆增. 又

入定時定必自利功德亦進. 而超劫事不妨

亦成. 若入法空正斷法執. 有心利物更增

進故. 雖俱增進何廢勝劣. 肉復智增超

悲增者又解1八地已去實無超者. 地地

力齊一種增進. 無勝劣故. 言超劫者. 約

爲化生化身而說. 非實報身. 報身難思. 十

地菩薩尙不能見. 肉地前生. 又不由報身

方現八相. 准華嚴經. 十信菩薩亦現八相 .

豈十地聖不能現相. 要須成佛耶. 本疏云.

八地已上初一刹那倍前二劫. 第二刹那更

倍前念要集云. 十地經云. 於一念中所起

智業. 比自從初發心以來竟第七地. 百分

乃至非算數譬喩之所能及. 准此經文非

唯一倍今謂此文或據別意. 非必一切.

如般若經以持經福比前捨身供養佛等.

百分不及一. 乃至所不能及. 准無著論

判在地前. 豈在此位卽一切行便能多倍

已前行耶

第八識名總有十八頌曰

無沒本宅藏	種無垢持緣

顯現轉心依	異識根生有

釋曰. 初無沒識者. 無相論云. 一切諸種無所

隱沒故無沒也二名本識者. 謂是一切法

下	欄

之根本故第三宅者. 亦無相論云. 是種子

之宅舍故四藏識者. 謂執藏識. 卽阿賴耶

五名種者. 謂種子識六無垢識者. 如下

引經七名執持識. 謂阿陀那識八名緣

者. 辨中邊論云. 能緣事識故九名顯者.

無相論云. 爲顯五根四大等皆於此顯也

十名現識者. 楞伽經云. 諸法皆於本

識上現故十一轉者. 無相論云. 與諸法

爲依而起故十二名心者. 謂集起義故

十三名依者. 謂所知依故十四名異者. 謂

異熟識也十五名識. 無相論云. 分別事識

也十六名根識者. 大衆部立爲根本識

十七名生者. 謂化地部立名窮生死蘊

十八名有者. 謂上坐部分別說部立爲有分

識. 所引經論當更□文問增一經中立四

賴耶. 何故不說解云. 彼四種名不唯目

識故此不說. 或爲十九亦復不遮. 准舊人

釋名有十七. 一阿梨耶此□2元沒. 二阿陀

那. 三窮生陰識. 四名了別識. 五名質多此

云心識. 六意識. 體是意根故名識故. 七第

一識. 從本向末數爲第一. 八第八識. 從末

向本數爲第八. 九種子識. 十名緣識. 十一

根本識. 十二有分識. 十三果報識. 十四智相

識. 以有解性聞熏習故. 楞伽云. 一轉相識.

二業相識. 三智相識. 十五眞相識. 四卷楞伽

云. 眞相識卽前智相. 不同染法虛妄名眞.

十六藏識. 楞伽云. 藏識海常住. 十七現識. 常

現不斷. 楞伽云. 略說有三. 謂眞識現識分

別識

經數:一八三二

經名＞ 成唯識論了義燈卷第四本

頁數＞ 七三○

上	欄

論. 或名阿賴耶等. 本云. 但有能藏雜染及

我見執. 不說爲染熏習所藏. 不通果位.

無熏習故. 能緣執藏雖無我執. 平等智緣

亦通果位. 所以但簡我執執藏. 故論云. 非

無學位不退菩薩. 有雜染法執藏義故. 執

者緣執妄執俱名爲執. 如言執受. 執言通

故. 不唯妄執. 故但簡染. 不爾但應云非

無學位不退菩薩有執藏義. 何須說云有

雜染法執藏義故. 故但說二. 如下釋頌.

初約一義名阿賴耶. 後更義釋具足三義.

不云唯以二義解藏. 不違諸論. 若如諸

釋不假別文. 卽此論文可具三藏. 卽我見

愛等緣執我邊. 是我愛執藏義. 卽能熏彼

是所藏義. 不可取藏雜染品法卽是染法

能藏之義. 以攝大乘釋雜染者是諸轉識非

阿賴耶. 然此捨名. 唯約緣縛斷伏盡位

名之爲捨. 非捨能藏所藏之義. 以雜染言

有漏三性皆名雜染通於二障. 無文唯說

是所知障. 八地已去五七有漏猶得現行能

熏第八相見二分具能所藏. 但無我執卽

名爲捨. 故前文云. 雖未斷盡異熟識中煩

惱種子. 而緣此識我見愛等. 不復執藏爲

自內我. 由斯永捨阿賴耶名. 不言能藏

所藏□無方名爲捨問何故不同阿陀那

名失一之時而名不捨答此約緣縛義. 彼

約自性義. 若無我執離能緣縛捨賴耶名.

雖無結生猶執根種. 陀那不失

論. 異熟將得菩提時捨. 准有二師. 且言得

者. 准薩婆多自有二說. 一云體別. 以初得

中	欄

名得. 後名成就. 若爾何不立成就耶答

以得類故不立成就爲不相應. 二云得與

成就體是其一. 初得名得. 得已相續名爲

成就. 或未來名得. 現過名成. 若大乘師雖

無別文. 准瑜伽論得獲成就體一名別

釋此將得有二師. 一云因果別時. 卽下論

引無種已生之師計也. 以果與無間道俱

生因在滅相. 釋將得言如疏. 二云因果同

時. 俱與無間同時生滅. 准此二師各分爲

二. 一無間道捨. 一解脫道捨. 合成四釋

論. 無散動故. 明佛果無尋伺西明云. 問

八地已上無分別智豈不發業耶. 解云無分

別智有其二種. 一獨行. 二與後得俱. 前不

發業唯緣眞故. 後卽發業與尋伺俱. 又

解後得有二種. 一與根本俱. 一別頭起. 初

不發業. 無分別故. 後可發業. 雖有二解

前解爲勝今謂不爾. 尋伺旣與根本智

俱. 云何根本不名分別. 又若尋伺與無分

別同親緣如. 不得名思惟眞如. 若不與

同緣. 豈王與所不全同緣耶. 所餘心所亦

應不與同緣眞如. 餘若不然. 尋伺何爾. 故

後說正. 與根本俱必無尋伺西明云. 若

其不許根本智俱後得正智與尋伺□.

如金剛定必二智俱. 豈於此時不起言說.

言說必假尋伺爲因. 若不起說卽此菩薩

不及於前. 云何刹那轉增勝耶今謂雖

許金剛定位起說增進. 不必要與尋伺相

應. 何者金剛喩定依第四定. 尋伺初靜豈下

地心所與上心王相應耶. 若1爾便與雜集

下	欄

第五相應品違. 又同分界地相應. 非異分

界地. 如欲界色無色界不相應. 初靜慮第

二靜慮不相應. 今爲二解. 一云於藥病未

知據已前說. 此位云等覺故不假尋伺.

一云金剛定前起於尋伺. 觀藥病等擊發

語言卽入此定. 故雖在定而能說法. 方

便雖屬於前. 正說法時在金剛定能令增

進何所相違. 此解爲正

論. 亦捨受俱. 本疏三釋. 初釋爲勝. 餘地雖

不起. 如見道等亦得令增西明要集取

第三說不同見道. 見道後起故可得增. 佛

果不增今謂不爾本疏不云佛果更增

故諸地有. 如見無漏雖遍五地. 大乘唯

依第四定起. 後亦不重起餘無漏. 鏡智亦

爾. 在無間道但令彼增. 佛位不起故第

一勝西明又云. 唯依第四. 自問云應闕

喜無量. 答設無何失. 無眼耳通及滅盡定

不成失故. 問旣爾如何有喜無量. 解云依

第六識. 豈第六識依下二地. 解云通依九

地. 若爾有時無喜無量. 諸地易故今解許

眼耳通通八識有. 佛智遍緣故有何過. 設

六識等依第四定. 亦有喜無量. 說彼無者

約餘人說. 如說上地無鼻舌識. 豈不許

佛上地有耶. 若不許者違論所說十八界

通漏與無漏. 然無漏五識不通無色. 以色

界中餘地少有故. 彼界全無故. 如鼻舌識

許通欲色. 不可無漏許色界有. 亦令無

色有. 此喜無量亦復如是. 通四禪有不通

無色